  Майя Бывальцева Росси азьмуртлэн 2012-тӥ арын куартолэзе юнматэм пуктэтъёсыз улэ шедьымтэ бюджетникъёслэн уждунзы 2014-тӥ арысен нырысьсэ Удмуртиын будэтэмын луоз. Элькунысь Кун Кенешлэн азьвыл чакламтэ сессияз туннэ, 25-тӥ толсуре, со сярысь вераз улосвыллэн тӧроез Александр Бречалов. Пуктэтъёс улэ шедьымтэ бюджетникъёслэн уждунзы 2018-тӥ арын 1-тӥ толшорысен 4 процентлы будоз. Эсэплыко инъет элькунын со понна вань Александр Бречалов, Удмуртилэн тӧроезКызьы валэктӥзы тӧролэн но кивалтэтлэн пресс-службаязы, пуктэт удэ шедьымтэос пӧлы пыро, кылсярысь, калыкез уже интыянъя центръёсын, МФЦ-осын, гурт возёсъя но нюлэс возёсъя министерствоослэн ужъюртъёсазы ужасьёс, тазалыкез утёнъя ужъюртъёсын эмъян ужен герӟаськымтэ ужасьёс, дышетон ужъюртъёсын дышетон ужен герӟаськымтэ ужасьёс, ветеринарияя ёзэсъёсын ужасьёс, тылпу кысӥсьёс, спасательёс но мукетъёсыз. Со дыре ик 1-тӥ толшорысен уждунзы будоз пуктэтъёс улэ шедем ӧнерчиослэн но. Котькуд категориын ватсан пӧртэм луоз, со уждунэз будэтонъя пуктэм ужпумъёсын герӟаськемын. Удмуртилэн тӧроез озьы ик тодэ вайытӥз, таяз арын дышетӥсьёслэн, эмчиослэн, лулчеберет удысын ужасьёслэн уждунзы будэтэмын вал шуыса. Тегъёс: Мерлык Ижкар Удмуртия уждун АлександрБречалов  